**ELŐTERJESZTÉS**

**Tiszavasvári Város Önkormányzata Képviselő-testületének**

**2023. augusztus 31-én tartandó rendkívüli ülésére**

Az előterjesztés tárgya: Tiszavasvári Város Integrált Településfejlesztési Stratégiájának módosítása kapcsán a partnerségi egyeztetés lezárása és a vonatkozó 314/2012. (XI.8.) Korm. rendelet eljárási egyeztetésében beérkezett vélemények elfogadása

Mellékletek: Vélemények, Kiértékelés

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/654-141/2023.

Az előterjesztést véleményező bizottságok a hatáskör megjelölésével:

A rendkívüli Képviselő-testületi ülésen tárgyalt előterjesztéseket a bizottságok nem tárgyalják.

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2023. augusztus 28.

Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### **A Képviselő-testülethez**

**Tiszavasvári Város Integrált Településfejlesztési Stratégiájának módosítása kapcsán a partnerségi egyeztetés lezárása és a vonatkozó 314/2012. (XI.8.) Korm. rendelet**

**eljárási egyeztetésében beérkezett vélemények elfogadása**

Tisztelt Képviselő-testület!

A TOP\_PLUSZ-1.2.1-21-SB1-2022-00006 azonosítószámú “Élhető településközpont kialakítása Tiszavasváriban” című pályázat lebonyolítása érdekében folyamatban van Tiszavasvári Város Integrált Településfejlesztési Stratégiájának (a továbbiakban: ITS) a módosítása. Az egyeztetési eljárása Tiszavasvári Város Polgármestere 156/2021. számú határozatban foglalt döntésével megkezdődött.

A módosításhoz kapcsolódó dokumentáció partnerségi és államigazgatási egyeztetése felhatalmazással a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 78. § (1) bekezdés a) pontjában foglaltakra, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló [314/2012. (XI. 8.) Korm. rendelet](https://njt.hu/jogszabaly/2012-314-20-22) (a továbbiakban: Korm. rendelet) VI. Fejezetének eljárási rendelkezései alapján lefolytatásra került. Ennek megfelelően a tervezet véleményeztetése teljes körűen megtörtént.

Az ITS módosítás tervezetre vonatkozóan a 2. melléklet szerinti vélemények érkeztek, melyet a Főépítész a Tervező bevonásával kiértékelt. A SZSZBVKH Állami Főépítészi Iroda SZ/4ÁF/00100-4/2023. ügyiratszámú véleményében az ITS megalapozó vizsgálatában felépítésére vonatkozóan kiegészítést kért a jogszabályi tartalmi követelményekkel összhangban, az ITS-t pedig elfogadásra javasolta. Az ITS készítője a szükséges kiegészítéseket meg tudja tenni, ezért összességében jogszabályon alapuló kifogást emelő el nem fogadott vélemény nem volt.

A Korm. rendelet 30. § (10) bekezdés alapján a partnerségi egyeztetés lezárásáról és a beérkezett vélemények elfogadásáról döntést kell hozni.

Kérem a Tisztelt Képviselőtestületet, hogy az előterjesztést megtárgyalni, és a határozat-tervezetet elfogadni szíveskedjen.

Tiszavasvári, 2023. augusztus 28.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2023. (VIII.31.) Kt. számú**

**határozata**

**Tiszavasvári Város Integrált Településfejlesztési Stratégiájának módosítása kapcsán a partnerségi egyeztetés lezárása és a vonatkozó 314/2012. (XI.8.) Korm. rendelet**

**eljárási egyeztetésében beérkezett vélemények elfogadása**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Korm. rendelet 78. § (1) bekezdés a) pont felhatalmazása alapján az előterjesztést megtárgyalta, és az alábbi határozatot hozza:

1. **Megállapítja, hogy a véleményezési eljárás megtörtént, megismerte a beérkezett véleményeket és a határozat 1. mellékletében szereplő főépítészi és tervezői kiértékelésben foglaltak szerint elfogadja azokat.**
2. **Megállapítja, hogy a Tiszavasvári Város Integrált Településfejlesztési Stratégia módosításának (a továbbiakban: ITS módosítás) partnerségi egyeztetés keretein belül partneri bejelentkezés nem történt, észrevétel, ellenvélemény nem érkezett.**
3. **Egyetért a főépítészi és tervezői kiértékelésben foglaltakkal és felkéri az ITS készítőjét a kiértékelés szerinti kiegészítések átvezetésére.**
4. **Az ITS módosításhoz kapcsolódó partnerségi egyeztetést és a véleményezési szakaszt lezárja.**

**Határidő:** azonnal **Felelős:** Szőke Zoltán polgármester